Nintendo

Nintendo Co Ltd. (任天堂 株式会社 Nintendo Kabushiki gaisha) on rahvusvaheline ettevõte, mis asub Kyotos Jaapanis. Ettevõtte asutas 23. septembril 1889 Fusajiro Yamauchi, tootma hakati käsitööna valminud hanafuda-kaarte.

Nüüdseks on Nintendost kujunenud suurettevõte, mis on vaieldamatult üks mõjukamaid videomängude tootjaid ja Jaapani suuruselt kolmas börsiettevõte, mille turuväärtus on suurusjärgus 85 miljardit dollarit. Nintendo of America on ka Seattle Marinersi pesapallimeeskonna suuromanik.

Nimi Nintendo tähendab eesti keelde tõlgituna "jäta õnn taevasse". 2010. aastaks oli Nintendo müünud ​​ligikaudu 565 miljonit riistvaraseadet ja 3,4 miljardit tarkvaraeksemplari.

 Ajalugu 
 1889–1956 
Nintendo asutati 1889. aasta lõpus, ettevõtte nimi oli algul Nintendo Koppai. Ettevõte alustas tegevust Kyotos, kus hakati tootma hanafuda-mängukaarte. Käsitööna tehtud mängukaarte saatis edu ja peagi hakati neid masstootma.

 1956–1974 
Aastal 1956 külastas Hiroshi Yamauchi (Fusajiro Yamauchi pojapoeg) Ameerika Ühendriike eesmärgiga kohtuda maailma juhtiva kaardimänguettevõttega United States Playing Card Company. Nähes, et ettevõte asub väikeses kontoris, mõistis Yamauchi selle äri piiranguid. Nintendo müügiedu suurendamiseks hakkas Yamauchi tootma mängukaarte Walt Disney Company tegelaskujudega.

Aastal 1963 vahetas Yamauchi Nintendo Playing Card Co. Ltd. nime Nintendo Co. Ltd. vastu. Aastatel 1963–1968 proovis Nintendo uusi mooduseid äri edendamiseks. Asutati taksoettevõte, hotellikett, telekanal ja toiduaineettevõte, mis tootis kiirtoitu. Kõik ettevõtted kukkusid läbi.

1966 hakkas Nintendo tootma mänguasju. Esimene edukas toode oli Ultra Hand, insener Gunpei Yokoi konstrueeritud teleskoopkäsi.

Aastal 1973 hakkas Nintendo tähelepanu pöörama uuele ärivõimalusele – mängusaalidele – ning hakkas mahajäetud keeglisaale ümber ehitama mänguautomaadisaalideks.

 Alates aastast 1974 
pisi|Nintendo Entertainment System (NES)
Nintendo esimene katse videomängutööstuses oli hakata turustama Jaapanis konsooli Magnavox Odyssey. Nintendo keskendus seejärel omaenda riistvara tootmisele. Aastal 1977 lasti välja Nintendo esimene konsool Color TV Game 6. 

Sellele järgnes Color TV Game 15. 
pisi|SNESi pult
Aastal 1975 tootis Nintendo oma esimese mängukonsooliautomaadi (arkaadmängu) "EVR Race". Mängu disainer oli Genyo Takeda, kes tootis veel mitu edukat mängu, kuid tõeliseks eduks sai aastal 1981 toodetud "Donkey Kong", mille disainer oli Shigeru Miyamoto. "Donkey Kong" oli üliedukas, uued lepingud ja pakkumised kasvatasid jõudsalt Nintendo käivet ja kasumit.

1983 andis Nintendo välja Family Computeri (lühendatult Famicom), mis oli väljaspool Jaapanit tuntud kui Nintendo Entertainment System (NES). 1985 hakati NESi turustama ka Põhja-Ameerikas koos ülimenuka mängu "Super Mario Brosiga". See on siiani üks maailma suurema läbimüügiga mänge.

1989 hakkas Nintendo turustama Gunpei Yokoi loodud Game Boy kaasaskantavat konsooli.

1990 lasti turule Super Nintendo Entertainment System. Võrreldes teiste selleaegsete konsoolidega pakkus Super Nintendo Entertainment System paremaid graafika- ja helivõimalusi. SNES oli ülemaailmne õnnestumine, saades suurima läbimüügiga konsooliks 16-bitiste konsoolide ajastul, vaatamata hilisele väljalaskmisajale ning kõvale konkurentsile Põhja-Ameerikast pärit Sega Genesise konsoolilt. SNES jäi populaarseks kuni 32-bitiste konsoolide ajastuni. Kuigi Nintendo on lõpetanud igasuguse konsooli toe ja arenduse, on see ikkagi populaarne fännide, kogujate ja retromängurite seas. Konsooli müüdi kokku umbes 50 miljonit.

1996 paiskas Nintendo turule uue konsooli Nintendo 64. Uus konsool võimaldas 3D-graafikat, kuni 4 mängijaga mitmikmängu ja hiljem sai pult ka force feedback'i, millest sai kogu tööstusharu standard.

19. novembril 2006 tõi ettevõte turule Nintendo Wii, mis saavutas 2009. aasta detsembris kõikide aegade müügirekordi ühe kuu lõikes. Wii on suurima läbimüügiga konsool maailmas.
Wii põhitunnuseks on juhtmeta pult Wii Remote, mida saab kasutada käeshoitava osutusseadmena ja mis tuvastab liikumist kolmemõõtmelises ruumis. Teine erisus, WiiConnect24, on võimalus ooterežiimis Interneti kaudu sõnumeid ja tarkvaravärskendusi vastu võtta.

 Ettevõtte struktuur 

Shuntaro Furukawa, President and Representative Director
Shinya Takahashi, Director, Senior Managing Executive Officer
Satoru Shibata, Director, Managing Executive Officer
Ko Shiota, Director, Senior Executive Officer
Chris Meledandri, Outside Director
Takuya Yoshimura, Director
Shigeru Miyamoto, Representative Director, Fellow 

Vaata ka
 Super Mario
 Pokémon
Nintendo 2DS

 Allikad 
http://www.nintendo.com/corp/history.jsp
http://classicgames.about.com/od/history/a/NintendoHist1_3.htm
http://www.fundinguniverse.com/company-histories/Nintendo-Company-Ltd-Company-History.html

Kategooria:Jaapani ettevõtted